Fjármálaráðherra ætlar að hafa frumkvæði að því að ríkisendurskoðun fari yfir alla framkvæmd útboðsins við söluna á hlut ríkisins í Íslandsbanka og hann hefur fulla trú á því að það standist skoðun. Kallað var eftir því að þingið skipti óháða rannsóknarnefnd um málið á Alþingi í morgun.
Mikill hiti hefur verið í umræðum á Alþingi nú fyrir hádegi og þingmönnum heitt í hamsi vegna sölunnar á hlut ríkisins í Íslandsbanka, hvernig að henni hafi verið staðið og hverjir hafi fengið að kaupa og á hvaða verði. Listinn var birtur síðdegis i gær og á honum eru meðal annarra Benedikt Sveinsson, faðir fjármálaráðherra, og margir sem léku stórt hlutverk í bankakerfinu í hruninu. Jóhanna Vigdís Hjaltadóttir er á Alþingi, þú hefur fyglst með í morgun, hvað ber hæst?
þá tel ég rétt að þingið skipi rannsóknarnefnd óháða sjálfstæða rannsóknarnefnd sem að fer yfir þessa einkavæðingu

Bjarni Benediktsson fjármálaráðherra ætlar að hafa frumkvæði að því að ríkisendurskoðun fari yfir alla framkvæmd útboðsins við söluna á hlut ríkisins í Íslandsbanka og hann hefur fulla trú á því að það standist skoðun. Stjórnarandstaðan vill að óháðri rannsóknarnefnd verði falið það hlutverk.